17/09/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial da Coruña
Servizo de Infraestruturas
Anuncio de levantamento de actas previas á ocupación

Resolución do 7 de setembro de 2010, do Servizo de Infraestruturas da Coruña, pola que se sinala a data para o levantamento de actas previas á ocupación dos bens e dereitos afectados polas obras de proxecto modificado número 1 da Vía Ártabra. Treito 1: N-VI - Enlace de Meirás e variante de Oleiros, clave AC/04/156.01.1-M1, termos municipais de Sada e Oleiros. O artigo 28 do vixente Estatuto de Autonomía establece no seu apartado 2.° a competencia da Comunidade Autónoma galega no desenvolvemento lexislativo e a execución da lexislación do Estado en materia de expropiación forzosa. Con data de 28 de febreiro de 2008 a Xunta de Galicia procedeu á declaración da utilidade pública e urxente a ocupación dos bens e dereitos necesarios a efectos de expropiación para a mencionada obra por decreto 58/2008, publicado no diario oficial de Galicia de data de 28 de marzo de 2008. Con data de 27 de xullo de 2010 a directora xeral de Infraestruturas, por delegación do conselleiro de Medio Ambiente, Territorio e Infraestruturas aprobou o proxecto modificado número 1 da Vía Artabra. Treito 1: N-VI - Enlace de Meirás e variante de Oleiros, clave AC/04/156.01.1-M1. Na súa virtude e en cumprimento do disposto nos artigos 52 da vixente Lei de expropiación forzosa do 16 de decembro de 1954 e 56 e seguintes do regulamento para a súa aplicación, este servizo, en uso das facultades que IIe confire o artigo 98 da mencionada lei, resolveu convocar ós titulares de bens e dereitos afectados que figuran na relación exposta no taboleiro de anuncios dos concellos de Sada e Oleiros, para que comparezan no lugar, datas e horas que se detallan a continuación co fin de proceder ó levantamento das actas previas á ocupación nas que se recollerán os datos necesarios para determina-los dereitos afectados, o valor destes e os prexuízos determinantes da rápida ocupación, sen prexuízo de se trasladaren ó lugar das fincas se o consideran necesario. Termo municipal de Sada Lugar: concellería de urbanismo de Sada Data: 18 de outubro de 2010 Hora: das 09.30 ás 12.30 horas Termo municipal de Oleiros Lugar: Casa Charry Hora: das 09.30 ás 13.30 horas Data: 19 de outubro de 2010, da A até a G Data: 20 de outubro de 2010, da H até a Z A relación de titulares cos bens e dereitos afectados, así como o plano parcelario correspondente estarán expostos nos concellos de Sada e Oleiros e no Servizo de Infraestruturas da Coruña (praza Luis Seoane, s/n, 8.ª planta, 15071 - A Coruña). A dito acto deberán acudi-los titulares afectados persoalmente ou ben representados pola persoa debidamente autorizada para actuar no seu nome, aportando os documentos acreditativos da súa titularidade, documento nacional de identidade e o último recibo da contribución, podendo facerse acompañar, pola súa conta, se o estiman oportuno, dos seus peritos e notarios. Así mesmo, e no cumprimento do establecido no artigo 56 do regulamento da Lei de expropiación forzosa, ábrese información pública durante un prazo de quince días, contados a partir do seguinte ó da publicación desta resolución e até o momento do levantamento da acta previa á ocupación correspondente, a fin de que os interesados poidan formular por escrito, ante este servizo de infra struturas da Coruña, praza Luis Seoane, s/n, 8.ª planta, as alegacións que estimen pertinentes co obxecto de emendar posibles erros padecidos ó relaciona-los bens afectados pola urxente ocupación. O xefe do Servizo Laura Barbara Maria Jorgelina Ralla Ondarza